Bitter er snaps, der er blevet tilført krydderier og/eller urter. Det er typisk ingredienser som anis, angelikarod, dild, enebær, ensianrod, kanel, kardemomme, kommen, malurt, nellike og peber. Det er netop dem, der gør smagen bitter, giver masser af aroma. Oprindeligt blev bitter produceret på grund af sine medicinske egenskaber. Den skulle virke opkvikkende og være sund for krop og sjæl. Og så er den efter sigende virkelig god, når man vil holde styr på maven på udlandsture.
Vi elsker bitter i Danmark. Vi laver omkring 100 forskellige mærker, for slet ikke at tale om lokale bitters, hvoraf 1000 er registrerede. Det kommer ikke mindst fra Vendsyssel bidraget, hvor bitter kaldes for "bjesk".